Euroopan neuvosto

:*Euroopan neuvostoa ei pidä sekoittaa [[Euroopan unionin neuvosto]]on eikä [[Eurooppa-neuvosto]]on.*

**Euroopan neuvosto** (**EN**) on vuonna 1949 perustettu hallitustenvälinen järjestö, joka käsittelee ihmisoikeuksia.  Neuvoston tavoitteena on ihmisoikeuksien suojelu, Euroopan kulttuurisen monimuotoisuuden edistäminen ja yhteiskunnallisten ongelmien, kuten muukalaisvihan ja suvaitsemattomuuden, torjuminen. Euroopan neuvosto pitää päämajaansa Strasbourgissa.

## Historia

Euroopan neuvosto on vanhin ja laajin poliittinen yhteistyö- ja ihmisoikeusjärjestö. Se perustettiin 5. toukokuuta 1949 Lontoon sopimuksella ja se koostuu 46 jäsenvaltiosta. Neuvosto pyrkii edistämään jäsenmaidensa yhtenäisyyttä, suojelemaan ihmisoikeuksia ja moniarvoista demokratiaa, parantamaan elinolosuhteita sekä edistämään inhimillisiä arvoja. Neuvoston päämaja on Ranskan Strasbourgissa. Neuvoston perustaminen liittyy vuonna 1947 alkaneeseen kylmään sotaan ja toisen maailmansodan jälkeisiä liberaaleja arvoja korostavaan Paneurooppa-liikkeeseen. Kylmän sodan aikana Euroopan neuvostoon kuuluivat vain läntisen Euroopan maat.

Kesäkuussa 2019 Euroopan neuvoston uudeksi pääsihteeriksi ja norjalaisen Thorbjørn Jaglandin seuraajaksi valittiin kroatialainen Marija Pejčinović Burić, joka edustaa kotimaassaan keskusta-oikeistolaista Kroatian demokraattinen liitto -puoluetta. Pejčinović Burićin vastaehdokas oli belgialainen Didier Reynders. Molemmat ehdokkaat toimivat maidensa ulkoministereinä. Pejčinović Burić aloitti pääsihteerinä saman vuoden syyskuussa.

Venäjän jäsenyys jäädytettiin 25. helmikuuta 2022 Ukrainan hyökkäyksen 2022 takia. Euroopan neuvosto päätti erottaa Venäjän lopullisesti 16. maaliskuuta 2022.

24. tammikuuta 2024 Euroopan neuvoston parlamentaarinen yleiskokous kieltäytyi hyväksymästä Azerbaidžanin delegaatiota.
Azerbaidžan ilmoitti jättävänä PACE:n ja keskeyttävänsä yhteistyön sen kanssa.

## Tehtävät
Neuvoston tärkeimmiksi tehtäviksi on vuodesta 1989 lähtien muodostunut muun muassa toimiminen kommunismin jälkeisten demokratioiden poliittisena ”ankkurina” ja näiden yhteiskuntien ihmisoikeustilanteen ”vahtikoirana”. Päätehtäviin kuuluu myös avustaminen Keski- ja Itä-Euroopan maiden hallinnollisissa ja muissa uudistusprosesseissa.

Neuvoston yhteydessä puhutaan lähes koko Euroopan maanosasta (neuvoston jäsenenä 46 valtiota), ja siitä käytetään joskus muun muassa *Greater Europe* -nimitystä. Tämä siis poikkeaa huomattavasti pienemmästä, 27 valtion alueesta, jonka Euroopan unioni muodostaa. Euroopan neuvostoa ei myöskään pidä sekoittaa EU:n Eurooppa-neuvostoon (*European Council*), jolla tarkoitetaan Euroopan unionin huippukokousta eli valtionpäämiestapaamista.

Euroopan neuvoston jäsenvaltiot ratifioivat Euroopan ihmisoikeussopimuksen, minkä mainitsemista oikeuksista voi vedota sopimusta valvovaan Euroopan ihmisoikeustuomioistuimeen sen jälkeen, kun mahdolliset kansalliset muutoksenhakukeinot on käytetty.

## Symbolit
Euroopan unioni ja Euroopan neuvosto käyttävät samanlaista Euroopan lippua. Euroopan neuvoston kehittämän Euroopan lipun 12 kultaista tähteä muodostavat ympyrän, joka edustaa Euroopan kansojen liittoa. Kaksitoista tähteä kuvaavat täydellisyyttä ja yhtenäisyyttä. Lippujen sekaantumisen välttämiseksi Euroopan neuvosto käyttää usein myös tyyliteltyä Euroopan logoa, jossa on tyylitelty e-kirjain keskellä. Euroopan neuvosto on päättänyt vuodesta 1955 lähtien koko Eurooppaa edustavan lipun lisäksi myös muita myöhemmin Euroopan unioninkin käyttöön ottamia Euroopan symboleita, kuten esimerkiksi vuodesta 1972 lähtien käyttöön otetun Euroopan hymnin. Vuodesta 1964 Euroopan neuvoston perustamispäivää 5. toukokuuta juhlittiin Eurooppa-päivänä, myöhemmin Eurooppa-päivää ryhdyttiin viettämään 9. toukokuuta.

## Rahoitus
Euroopan neuvoston budjetti rahoitetaan pääosin jäsenmaiden lahjoituksilla. Kunkin jäsenmaan rahoitusosuus määräytyy maan asukasmäärän ja bruttokansantuotteen perusteella. Suurimmat rahoittajamaat ovat Saksa, Iso-Britannia, Ranska, Italia ja Turkki. Tämän lisäksi jäsenmaat voivat antaa vapaaehtoisia lahjoituksia Euroopan neuvoston ohjelmille. Vuonna 2016 Euroopan neuvoston budjetti oli 442&nbsp;255&nbsp;900&nbsp;euroa.

## Jäsenvaltiot
### Nykyiset
# , perustaja
# , perustaja
# , perustaja
# , perustaja
# , perustaja
# , perustaja
# , perustaja
# , perustaja
# , perustaja
# , perustaja
#  (9. elokuuta 1949)
#  (7. maaliskuuta 1950)
#  (13. huhtikuuta 1950)
#  (13. heinäkuuta 1950)
#  (16. huhtikuuta 1956)
#  (24. toukokuuta 1961)
#  (6. toukokuuta 1963)
#  (29. huhtikuuta 1965)
#  (22. syyskuuta 1976)
#  (24. marraskuuta 1977)
#  (23. marraskuuta 1978)
#  (16. marraskuuta 1988)
#  (5. toukokuuta 1989)
#  (6. marraskuuta 1990)
#  (29. marraskuuta 1991)
#  (7. toukokuuta 1992)
#  (14. toukokuuta 1993)
#  (14. toukokuuta 1993)
#  (14. toukokuuta 1993)
#  (30. kesäkuuta 1993)
#  (30. kesäkuuta 1993)
#  (7. lokakuuta 1993)
#  (10. lokakuuta 1994)
#  (10. helmikuuta 1995)
#  (13. heinäkuuta 1995)
#  (13. heinäkuuta 1995)
#  (9. marraskuuta 1995, vuoteen 2019 asti nimellä Makedonia)
#  (9. marraskuuta 1995)
#  (6. marraskuuta 1996)
#  (27. huhtikuuta 1999)
#  (25. tammikuuta 2001)
#  (25. tammikuuta 2001)
#  (24. huhtikuuta 2002)
#  (3. huhtikuuta 2003; liittyi alun perin Serbia ja Montenegrona)
#  (5. lokakuuta 2004)
#  (11. toukokuuta 2007; oli alun perin jäsenenä osana Serbia ja Montenegroa vuodesta 2003)

### Entiset
#  (13. elokuuta 1950 – 1. tammikuuta 1957; liittyi Länsi-Saksaan, joka oli ollut jäsenenä jo vuodesta 1950)
#  (21. tammikuuta 1991 – 31. joulukuuta 1992; jakautui ja seuraajavaltiot Tšekki ja Slovakia liittyivät jäseniksi vuonna 1993)
#  (3. huhtikuuta 2003 – 5. kesäkuuta 2006; jakautui Montenegron kansanäänestyksen itsenäistymisestä takia, jonka jälkeen Serbia otti entisen valtioliiton paikan neuvostossa ja Montenegro liittyi neuvostoon vuonna 2007)
#  (28. helmikuuta 1996 – 16. maaliskuuta 2022; erotettiin)

## Pääsihteerit

## Kuvia

Tiedosto:European Coucil and Finland 1989.jpg|Suomi liittyi Euroopan neuvostoon vuonna 1989. Tämän kunniaksi Suomessa julkaistiin samana vuonna asiaan liittyvä postimerkki.
Tiedosto:1999-lithuania-Lp239.jpg|Vuonna 1999 Liettuassa julkaistiin 50-vuotiaan Euroopan neuvoston kunniaksi postimerkki. Liettua itse liittyi järjestöön uudelleenitsenäistymisensä jälkeen vuonna 1993.
Tiedosto:RUSMARKA-2078.jpg|Vuonna 2016 Venäjällä julkaistiin maan 20-vuotisen Euroopan neuvoston jäsenyyden kunniaksi postimerkki. Venäjä liittyi järjestöön vuonna 1996, mutta erotettiin vuonna 2022.


## Lähteet

## Aiheesta muualla

* Euroopan neuvoston kotisivut 
* Suomen pysyvä edustusto Euroopan neuvostossa Strasbourgissa
* Euroopan neuvosto lyhyesti suomeksi
* Suomen ulkoasiainministeriön ilmoitus Euroopan ihmisoikeussopimuksesta